Google Nexus la xe na linea de dispoxidivi mobili che i dopara el sistema operadivo Android. I xe xvilupai da Google LLC e comerçai a volte co altre dite. La particolarità de la serie Nexus, la xe che no i ga de le modifeghe de marchio al sistema operadivo Android da parte del produtore o del jestor telefonico, e i ga on bootloader xblocàbiłe par d'asar modo che l'utente final posa far calsiasi modifega al Software. I xe i primi dispoxidivi Android a riçevare ajornamenti del sistema operadivo. La fameja Nexus, la xe conposta da Smartphone, Tablet e da Letori de multimedia. Dal 2016, el nome Nexus el njien d'asà da parte, par far partire el novo nome Google Pixel, xà doparà l'an prima pal primo 2-in-1 de Google, o sia el Pixel C.